Acces Direct a fost, ani la rând, una dintre cele mai urmărite emisiuni de la Antena 1. Înainte ca Mirela Vaida să vină la cârma emisiunii, formatul a fost pe mâinile Simonei Gherghe. Iată ce a convins-o pe prezentatoare să se retragă din acest proiect.
Fără doar și poate, Acces Direct este unul dintre cele mai de succes proiecte de la Antena 1. De mai bine de un an, emisiunea a fost mutată în grila Antena Stars și continuă să bifeze audiențe mari.
Publicul Acces Direct a fost obișnuit cu Simona Gherghe. Prezentatoarea fost la cârma emisiunii ani buni de zile, până când, la un moment dat, a decis să se retragă. Acum, vedeta a decis să rupă tăcerea și a vorbit despre motivul care a determinat-o să ia o astfel de decizie.
Simona Gherghe a recunoscut că Acces Direct nu este deloc o emisiune ușoară. Formatul solicitant a făcut-o pe Simona să își dorească o pauză de la televiziune în momentul în care l-a născut pe Vlad.
Pasionată de ceea ce face, Simona Gherghe nu a vrut să renunțe din prima, așa că a venit cu diverse propuneri către Antena 1. Aceasta ar fi acceptat să revină la Acces Direct, dacă cei din producție ar fi acceptat noii ei termeni. Adică, să schimbe numele și formatul, să înceapă cu un proiect de la zero.
”Atât am rezistat. E un format solicitant și controversat, greu, apăsător. Atât am putut duce sufletește. După ce l-am născut pe Vlad, le-am spus că eu nu mai pot face formatul, dar că aș putea să mă întorc dacă schimbăm totul acolo: și formatul, și numele.”, a spus Simona Gherghe, în exclusivitate pentru viva.ro.
Cei de la Antena 1 au știut mereu potențialul emisiunii, așa că nu au vrut să facă vreo schimbare. În acel moment, Simona Gherghe s-a retras și a ales să lase scaunul liber pentru o altă vedetă.
”Ei au considerat că încă are potențial, așa că l-au păstrat în grilă. Și, după cum se vede, formatul face cifre și are fanii săi și azi.”, a mai spus vedeta.
Locul Simonei Gherghe a fost ocupat de Mirela Vaida care prezintă Acces Direct în prezent. Nici viața Mirelei nu este deloc una ușoară, având în vedere clipele de groază prin care a trecut în urmă cu mai bine de un an, atunci când a fost atacată în direct.
În prezent, Simona Gherghe prezintă ”Mireasa” și, potrivit spuselor ei, este un format care i se potrivește mult mai bine. Datorită programului de filmare, vedeta a reușit să îmbine utilul cu plăcutul și are timp și de familie.
”Mi-am dorit mai multă liniște și mai mult timp pentru familie. De altfel, unul dintre motivele pentru care am acceptat ”Mireasa” a fost faptul că pot să am diminețile și după-amiezile libere, să mă pot ocupa de Ana și Vlad.”, a mai declarat Simona Gherghe pentru viva.ro.